text: मोदी की लहर के चलते भारतीय जनता पार्टी ने लोकसभा चुनाव में मध्य प्रदेश की कुल 29 सीटों में से 28 सीट पर कब्जा कर ऐतिहासिक जीत दर्ज की है, जबकि कांग्रेस केवल एक सीट छिंदवाड़ा पर ही सिकुड़ गई, भाजपा ने वर्ष 2014 में हुए लोकसभा चुनाव में मध्यप्रदेश की 29 में से 27 सीटों पर कब्जा किया था, तब कांग्रेस को दो सीटें छिंदवाड़ा एवं गुना मिली थी लेकिन इस बार भाजपा ने गुना सीट को कांग्रेस से छीन ली है, प्रदेश में कांग्रेस को मिली हार के बाद मध्य प्रदेश के कांग्रेस प्रमुख कमलनाथ ने प्रदेश अध्यक्ष पद से इस्तीफा देने की पेशकश की है, ऑल इंडिया कांग्रेस कमेटी के महासचिव दीपक बावरिया ने इस बात की पुष्टि भी की थी।